สวัสดีคะ อยากปรึกษาคุณ ดิฉันมีตุ่มแดงๆเล็กๆขึ้นที่ขา มีอาการคันร่วมด้วย จากตอนแรกขึ้นเพียงเล็กน้อย ตอนนี้เริ่มลามขึ้นมาเรื่อยๆแล้วค่ะ อยากทราบว่าดิฉันแพ้อะไรคะ
สวัสดีค่ะ อาการมีตุ่มแดงๆเล็กๆขึ้นที่ขา คันร่วมด้วยดังกล่าวมานั้น อาจจะเกิดจาก ตุ่มจากผื่นภูมิแพ้ผิวหนังมักสัมพันธ์กับผิวแห้ง หรือเคยเป็นภูมิแพ้ผิวหนังมาก่อนในอดีต สาเหตุเกิดจากภายในร่างกายเอง รักษาสาเหตุไม่ได้ อาจได้แค่การควบคุมอาการ สาเหตุอื่นๆเช่น ตุ่มจากผื่นผิวหนังระคายสัมผัส แพ้สัมผัสสารที่แพ้เช่นสารกันเสีย น้ำหอมในผลิตภัณฑ์ต่างๆที่ใช้กับผิวหนังบริเวณดังกล่าว หรือเกิดจาก ตุ่มจากการถูกแมลงกัด ตุ่มจากการติดเชื้อราที่ผิวหนังหากมีอาการคันมากร่วมด้วย จะนึกถึงกลุ่มผื่นผิวหนังอักเสบได้มาก ส่วนจะเกิดจากภูมิแพ้หรือแพ้สัมผัส อาจต้องอาศัยประวัติและการตรวจร่างกายจริงร่วมด้วยในเบื้องต้นไม่ไปควรไปแกะเกาบริเวณที่เป็น เพื่อลดโอกาสการติดเชื้อแบคทีเรียแทรกซ้อนขึ้นมาจากการไปแกะเกา ใช้น้ำเปล่าสะอาดล้างเบาๆภายนอก รับประทานยาแก้คันได้ หลีกเลี่ยงปัจจัยใดๆที่สังเกตว่ากระตุ้นให้มีอาการ และถ้าผื่นคัน ลุกลามมาก ควรจะไปพบแพทย์เพื่อตรวจเพิ่มเติม